stanford-oval/wikipedia huggingface dataset:
Bildungshaus Wolfsburg

Wolfsburgin kaupunginkirjasto ja koulutuskeskus (Bildungshaus Wolfsburg) on Saksan Ala-Saksissa olevaan Wolfsburgin kaupunkiin suunniteltu rakennus, johon tulee kaupunginkirjasto, mediakeskus, lukio ja aikuiskoulutuskeskus. Rakennuksen on suunnitellut Esa Ruskeepään toimisto, joka voitti suunnittelukilpailun. Voittajan valinta julkistettiin tammikuussa 2015.
Rakennus sijoittuu Klieversbergin puiston laidalle siten, että puisto jatkuu rakennuksen sisään. Rakennuksen pinta ala on 16500 neliömetriä ja sen todennäköinen valmistumisvuosi on 2017.
Aiheesta muualla

Finnish Architecture (Arkistoitu – Internet Archive) (englanniksi)
Wolfsburgin kaupunginkirjaston sivusto (saksaksi)
Bala

Bala on muun muassa seuraavien henkilöiden sukunimi:
Athanase Bala (1927–2019), kamerunilainen roomalaiskatolinen piispa
Bekim Balaj, usein myös muodossa Bekim Bala (s. 1991), albanialainen jalkapalloilija
Krystian Bala (s. 1974), puolalainen kirjailija ja murhaaja
Kujtim Bala (s. 1990), ruotsalainen jalkapalloilija
Thumma Bala (1944–2024), intialainen roomalaiskatolinen arkkipiispa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Edvard (Kentin ja Strathearnin herttua)

| Prinssi Edvard |
| --- | --- |
 Kentin ja Strathearnin herttua
 Prinssi Edvard, maalaus vuodelta 1818.
Syntynyt:  2. marraskuuta 1767 Buckinghamin palatsi, Lontoo
Kuollut:  23. tammikuuta 1820 (52 vuotta) Sidmouth, Englanti
Puoliso:  Viktoria Saksi-Coburg-Saalfeld
Lapset:  kuningatar Viktoria
Koko nimi:  Edward Augustus
Suku:  Hannover
Isä:  Yrjö III
Äiti:  Charlotte von Mecklenburg-Strelitz
Nimikirjoitus:  
Prinssi Edvard, Kentin ja Strathearnin herttua (2. marraskuuta 1767 Lontoo – 23. tammikuuta 1820 Sidmouth) oli Ison-Britannian kuninkaallisen perheen jäsen,  kuningas Yrjö III:n neljäs poika ja kuningatar Viktorian isä. Hänen veljiään olivat kuninkaat Yrjö IV ja Vilhelm IV.
Prinssi Edvard teki pitkän uran upseerina, ja palveli muun muassa Gibraltarilla, Kanadassa ja Länsi-Intiassa. Monien veljiensä tavoin hän ei ollut kovin hyvissä väleissä isänsä kanssa, ja suurimman osan elämästään prinssi Edvard oli pahasti velkaantunut.
Vuonna 1790 Edvard sai komentoonsa Gibraltarin kuninkaalliset fusilieerit, ja vuonna 1791 hän siirtyi rykmentteineen Kanadan Quebeciin kahdeksi vuodeksi. Hänet ylennettiin kenraalimajuriksi vuonna 1793, ja hän johti krenatööriprikaatia Martiniquen ja St. Lucian valtauksessa. Vuonna 1798 hän palasi takaisin Englantiin. Seuraavana vuonna Edvardista tuli Kentin ja Strathernin herttua sekä Dublinin kreivi, ja hänet ylennettiin kenraaliksi. Edvard sai myös komentoonsa Britannian joukot Pohjois-Amerikassa.
Edvard nimitettiin Gibraltarin kuvernööriksi vuonna 1802, mutta hänen ankara hallintonsa aiheutti siellä kapinan, ja hänet kutsuttiin takaisin Englantiin. Hänestä tuli kenttämarsalkka vuonna 1805, joskaan hän ei enää osallistunut aktiivipalvelukseen. Edvard muutti asumaan Brysseliin, jossa hän asui rakastajattarensa Thérèse Bernadine Montgenêt'n kanssa. Vuonna 1818 Edvardin oli pakko erota rakastajattarestaan, sillä häneltä odotettiin kruununperijää. Vuonna 1818 Edvard meni naimisiin prinsessa Viktoria Saksi-Coburg-Saalfeldin (1786–1861) kanssa. Heille syntyi seuraavana vuonna tytär Viktoria, Kentin prinsessa. Prinssi Edvard kuoli tyttärensä ollessa vielä pieni, jolloin Viktoriasta tuli seuraava kruununperimysjärjestyksessä. Kun Edvardin vanhempi veli kuningas Vilhelm IV kuoli lapsettomana vuonna 1837, Viktoriasta tuli kuningatar.
Kanadan Île Saint-Jean uudelleennimettiin vuonna 1799 prinssi Edvardin kunniaksi Prinssi Edwardin saareksi.
Aiheesta muualla

Kuvia tai muita tiedostoja aiheesta Edvard (Kentin ja Strathearnin herttua) Wikimedia Commonsissa
Bild

| Bild |
| --- | --- |


Lehtityyppi:  Iltapäivälehti
Kustantaja:  Axel Springer
Perustettu:  1952
Päätoimittaja:  Julian Reichelt
Kotimaa:  Saksa
Ilmestymistiheys:  7 kertaa viikossa
Kieli:  Saksa
Aiheesta muualla
Kotisivu
Bild (aikaisemmin Bild-Zeitung, suom. Kuva(-lehti)) on saksalainen iltapäivälehti, jota kustantaa Axel Springer AG. Se on levikiltään Euroopan suurin sanomalehti[lähde? ]. Lehden päämaja on Berliinissä. Tyyliltään lehti on viihteellinen iltapäivälehti, joka keskittyy lööppijulkisuuteen.
Aiheesta muualla

Wikimedia Commonsissa on kuvia tai muita tiedostoja aiheesta .
Bild.de, lehden kotisivut (saksaksi)
BILDblog, Bild-aiheinen blogi
Bakytžan Sagyntajev

| Bakytžan Sagyntajev |
| --- | --- |

Kazakstanin pääministeri
 8. syyskuuta 2016 – 21. helmikuuta 2019  
Edeltäjä:  Kärim Mäsimov
Seuraaja:  Askar Mamin
Henkilötiedot
Syntynyt: 13. lokakuuta 1963
Kansalaisuus:  Kazakstan
Tiedot
Puolue:  Nur Otan
Aiheesta muualla
primeminister.kz
Bakytžan Äbdiruly Sagyntajev  (kaz. Бақытжан Әбдірұлы Сағынтаев, Baqytjan Äbdırūly Sağyntaev; s.  13. lokakuuta 1963)  on kazakstanilainen poliitikko, joka oli Kazakstanin pääministeri syyskuusta 2016 helmikuuhun 2019.
Sagyntajev oli yliopiston taloustieteen opettaja ja myöhemnmnin sosiologian professori. Vuosina 1992–1998 hän toimi liikemiehenä. Hän aloitti menestyksekkään virkauransa 1998.
Enskeri

Enskeri tarkoittaa seuraavia asioita:
Enskeri, Haminaan kuuluva saari itäisellä Suomenlahdella, noin 10 km mantereelta
Enskeri, Merikarviaan kuuluva saari Pohjanlahdella, mantereen tuntumassa
Enskeri, Nesteen (nyk. Neste Oil) suurtankkeri 1970-luvulta. (kts. myös vuoden 1975 arsenikkiskandaali)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enskeri”, voi hakea sivunnimihaulla, laajalla sivunnimihaulla tai tekstihaulla.
Bala Town FC

Bala Town Football Club on jalkapalloseura Balan kaupungista. Seura pelaa kaudella 2021–2022 Walesin korkeimmalla sarjatasolla Walesin Valioliigassa. Bala Town on perustettu vuonna 1880. Se on pelannut säännöllisesti Eurooppa-liigassa 2010–luvulla, mutta on pudonnut aina ensimmäisellä kierroksella.
Eiji Aonuma

| Eiji Aonuma> 青沼 英二 |
| --- | --- |
 Eiji Aonuma vuoden 2007 GDC-messuilla.
Henkilötiedot
Ammatti:  pelisuunnittelija
Eiji Aonuma (jap. 青沼 英二, Aonuma Eiji, syntynyt 1963, Japani) on japanilainen pelisuunnittelija ja -tuottaja, joka on töissä Nintendolla. Hän valmistui Tokion kansallisesta kuvataide- ja design-korkeakoulusta vuonna 1988 ja pääsi töihin Nintendolle.
Aonuma aloitti työnsä SNES:llä kehittäen peliä Marvelous. Shigeru Miyamoto näki hänen työnsä tuloksen ja pyysi Aonumaa apulaisjohtajaksi peliprojektiin The Legend of Zelda: Ocarina of Time. Pelin menestyksen myötä Aonuma nimettiin sarjan seuraavien osien ohjaajaksi. Majora's Mask ilmestyi vuonna 2000, Wind Waker vuonna 2002 ja Twilight Princess vuonna 2006.
Viimeksi hän on työskennellyt sarjan viimeisimmän osan The Legend of Zelda: Breath of the Wild:in parissa.
Aiheesta muualla

N-Sider -sivuston profiili Eiji Aonumasta (Arkistoitu – Internet Archive) (englanniksi)
IGN: Eiji Aonuman haastattelu (englanniksi)
Limited Gamer: Eiji Aonuman haastattelu (Arkistoitu – Internet Archive) (englanniksi)
Enskedefältet

Taloja Enskedefältetissä.
Enskedefältet on yksi Ruotsin pääkaupungin Tukholman kaupunginosista. Se sijaitsee Tukholman eteläosassa, ja kuuluu Enskede-Årsta-Vantörin kaupunginosa-alueeseen. Kaupunginosa rajoittuu Östbergaan, Årstaan, Enskede Gårdiin, Gamla Enskedeen ja Sturebyhyn. Vuonna 2004 Enskedefältetissä asui 1353 ihmistä, ja maa-alaltaan se on 1,05 neliökilometrin suuruinen.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Bianca St-Georges

St-Georges maaliskuussa 2024.
Bianca St-Georges (s. 28. heinäkuuta 1997 Saint-Charles-Borromée, Quebec, kanada) on kanadalainen jalkapalloilija. Hän edustaa NWSL-liigassa pelaavaa North Carolina Couragea ja Kanadan naisten jalkapallomaajoukkuetta. Hänen pelipaikkansa on puolustaja.
Edward de Bono

Edward de Bono vuonna 2009
Edward de Bono (19. toukokuuta 1933 – 9. kesäkuuta 2021) oli maltalainen psykologi, filosofi, tietokirjailija ja konsultti. Hän kirjoitti lukuisia teoksia ajattelusta. De Bono teki tunnetuksi käsitteen lateraalinen ajattelu, joka tarkoittaa viitekehysten sivuun astumista ja loogisten kaavojen tietoista rikkomista pyrittäessä johonkin päämäärään, jonka saavuttaminen loogisesti olisi huomattavan vaikeaa.
Suomennettuja teoksia

Uusi tapa oivaltaa. Lateraalisen ajattelun opas (WSOY 1971, Suomentanut Leena Lehto) (The Use of Lateral Thinking, 1967)
Uusi tapa ajatella (WSOY 1973, Suomentanut Leena Lehto)  (Practical Thinking, 1967)
Kuusi ajatteluhattua (1990) (Six Thinking Hats, 1985)
Minä olen oikeassa, sinä väärässä (1991) (I Am Right, You Are Wrong, 1991)
Muita teoksia

The Mechanism of the Mind (1969)
Lateral Thinking: Creativity Step by Step (1970)
Po: A Device for Successful Thinking (1972)
How to Have A Beautiful Mind (2004)
Eija Temisevä

| Erja Tielinen> Henkilötiedot |
| --- | --- |
Syntynyt: 1956 (ikä 67–68) Multia
Ammatti:  kuvanveistäjä
Taiteilija
Ala:  kuvanveisto
Aiheesta muualla
Kotisivut
Eija Temisevä (s. 1956 Multia) on suomalainen kuvanveistäjä ja videotaiteilija. 
Temisevä on opiskellut kuvanveistoa Suomen taideakatemian koulussa vuosina 1982–1986. Hän teki pitkään veistoksia puusta, keramiikasta ja muista materiaaleista. Vuodesta 2014 alkaen hän on tehnyt videoteoksia.
Aiheesta muualla

Eija Temisevä Kuvataiteilijamatrikkelissa
Eija Temisevän verkkosivut
Bianchi (täsmennyssivu)

Bianchi voi tarkoittaa seuraavia:
Bianchi, italialainen polkupyörävalmistaja
Bianchi Bisiklet, turkkilainen polkupyörävalmistaja
Bianchi, kunta Italian Calabriassa
Bianchi, muun muassa seuraavien henkilöiden sukunimi:
Andrea Bianchi (1925–2013), italialainen elokuvaohjaaja ja -käsikirjoittaja
Bruno Bianchi (1955–2011), ranskalainen sarjakuvataiteilija
Carlos Bianchi (s. 1949), argentiinalainen jalkapalloilija ja valmentaja
Daniela Bianchi (s. 1942), italialainen näyttelijä
Emilio Bianchi di Cárcano (1930–2021), argentiinalainen katolinen piispa
Enrico Bianchi (s. 1930), sveitsiläinen soutaja
Gabriele Bianchi (1901–1974), italialainen säveltäjä, kapellimestari ja musiikin opettaja
Giovanni Bianchi (1918–2003), italialainen katolinen piispa
Jules Bianchi (1989–2015), ranskalainen autourheilija
Julia Bianchi (s. 1997), brasilialainen jalkapalloilija
Kenneth Bianchi (s. 1951), yhdysvaltalainen sarjamurhaaja
Lucien Bianchi (1934–1969), belgialainen autourheilija
Luigi Bianchi (1856–1928), italialainen matemaatikko
Mansueto Bianchi (1949–2016), italialainen katolinen piispa
Mauro Bianchi (s. 1937), italialais-belgialainen kilpa-autoilija
Ottavio Bianchi (s. 1943), italialainen jalkapalloilija ja valmentaja
Pierpaolo Bianchi (s. 1952), italialainen ratamoottoripyöräilijä
Pietro Bianchi (1895–1962), italialainen painonnostaja
Pietro Bianchi (1883–1965), italialainen telinevoimistelija
Rolando Bianchi (s. 1983), italialainen jalkapalloilija
Valentin L. Bianchi, Valentin Bianki (1857–1920), venäläinen lintutieteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bianchi”, voi hakea sivunnimihaulla, laajalla sivunnimihaulla tai tekstihaulla.
Edwarda O’Bara

| Edwarda O’Bara |
| --- | --- |
 Edwarda O'Bara 1970 high school -vuosikirjassa
Henkilötiedot
Syntynyt: 27. maaliskuuta 1953 Baltimore, Maryland, Yhdysvallat
Kuollut: 21. marraskuuta 2012 (59 vuotta) Miami Gardens, Florida,Yhdysvallat
Kansalaisuus:  Yhdysvaltalainen
Vanhemmat:  Joe & Kathryn O'Bara
Aiheesta muualla
Kotisivu
Edwarda O’Bara (27. maaliskuuta 1953 – 21. marraskuuta 2012) oli yhdysvaltalainen nainen, joka on maailman pitkäaikaisin koomapotilas. Edwarda sairastui diabeteksen aiheuttamaan koomaan vuonna 1970 ollessaan 16-vuotias, ja vietti siinä 42 vuotta. Aiemmin pitkäaikaisimman koomapotilaan titteliä piti hallussaan myöskin yhdysvaltalainen Elaine Esposito joka oli koomassa 37 vuotta ja 111 päivää vaivuttuaan siihen 6-vuotiaana. Edwarda haaveili lastenlääkärin urasta, joka ei kuitenkaan koskaan toteutunut Edwardan vaipuessa koomaan 1970. Juuri ennen kuin hän menetti tajuntansa, hän pyysi äidiltään ettei tämä koskaan jättäisi häntä. Äiti lupasi ja piti sanansa.
Elämä koomassa

Edwardasta huolehti tämän äidin lisäksi hänen siskonsa Colleen. Edwardaa ruokittiin letkua pitkin, ja hänet käännettiin kahden tunnin välein. Hänelle myös luettiin ja soitettiin musiikkia eikä häntä jätetty hetkeksikään yksin - hänen vieressään oli aina joku. Edwardan kohtalo on koskettanut monia ja sen takia hänellä oli ystäviä eri puolilta maailmaa. Edwardan äiti kuoli vuonna 2008 ja Colleen jätti työnsä hevosten kouluttajana, jotta voisi kuluttaa kaiken aikansa siskonsa hoitamiseen.
Kuolema

Tiistai-iltana 20. marraskuuta 2012 Colleen epäili siskonsa sairastuneen flunssaan huomatessaan tämän olevan hieman huonovointinen, mutta aamulla hänen tilansa oli jo terveempi. 
Kun Colleen aamiaisen ja kylvyn jälkeen meni kertomaan Edwardalle menevänsä hakemaan kahvia, hän huomasi kuinka Edwarda hymyili leveästi ja sitten hän nukahti. Kun Colleen palasi, hän yritti herättää siskoaan, muttei tämä enää herännyt.
Edvard-veturi

Edvard-veturi (engl. Edward the Blue Engine) on kuvitteellinen pastori Wilbert Awdryn ja hänen poikansa luomassa The Railway Series-kirjasarjassa esiintyvä sininen höyryveturi. Veturi esiintyy myös Tuomas Veturi-televisiosarjassa.
Alkuperäiset äänet

Keith Wickham (Raiteiden sankari alkaen)
Suomenkieliset äänet

Petteri Hynönen (Raiteiden sankari - Tarina urheudesta)
Jarmo Koski (Suuri maailma! Suuret seikkailut! alkaen)
Australian dollari

| Australian dollari |
| --- | --- |

ISO 4217 -koodi:  AUD (nro. 036)
Keskuspankki:  Reserve Bank of Australia
Symboli:  $
Käyttäjät:   Australia  Kiribati  Nauru  Tuvalu
Inflaatio:  1,30%, 2016
Jaettava yksikkö:  cent
Muut nimet:  buck, dough, aussie
Australian dollari (merkki: $; tunnus: AUD) on Australiassa käytettävä rahayksikkö. Myös lyhenteitä A$ ja AU$ käytetään maailmalla toisinaan erottamaan se muista dollariarvoisista valuutoista. Se on myös Kiribatin, Naurun ja Tuvalun virallinen rahayksikkö. Vuonna 1996 siitä tuli maailman ensimmäinen rahayksikkö, jonka kaikki setelit on tehty polymeerimuovista paperin sijaan. Yksi dollari jakautuu 100 senttiin (cent).
Australian dollari oli vuonna 2019 maailman 5. vaihdetuin valuutta (1. Yhdysvaltain dollari, 2. euro, 3. jeni, 4. Englannin punta).
Historia

Australian dollari on ollut Australian rahayksikkönä vuodesta 1966, jolloin se korvasi aiemman rahayksikön, Australian punnan. Australian silloisen pääministerin Robert Menziesin tahdosta uuden rahayksikön nimeksi oli tulla Royal. Joitakin koevedoksia royaleista ehdittiin painattaa, mutta erikoinen nimi osoittautui epäsuosituksi ja nimi vaihdettiin dollariksi.
Aiheesta muualla

Wikimedia Commonsissa on kuvia tai muita tiedostoja aiheesta .
Kurssi australian dollari (AUD) - Australia
Australian seteleitä (englanniksi) (saksaksi)
| Tämänhetkiset AUD-vaihtokurssit |
| --- | --- |
XE.com:sta:: CAD CHF EUR GBP HKD JPY USD
OANDA.com:sta:: CAD CHF EUR GBP HKD JPY USD
Oseanian rahayksiköt
Australian dollari
Kiribati
Nauru
Norfolkinsaari
Tuvalu
CFP-frangi
Ranskan Polynesia
Uusi-Kaledonia
Wallis ja Futuna
Cookinsaarten dollari
Fidžin dollari
Uuden-Seelannin dollari
Cookinsaaret
Niue
Tokelau
Pitcairnsaaret
Papua-Uuden-Guinean kina
Samoan tala
Salomonsaarten dollari
Tongan paʻanga
Yhdysvaltain dollari
Amerikan Samoa
Guam
Pohjois-Mariaanit
Marshallinsaaret
Mikronesian liittovaltio
Palau
Vanuatun vatu
Energiakaava

Energiakaava on kaupungin maankäytön suunnittelussa käytetty kaavoituksen malli, jossa suunnitellaan kaupungin energianjakelua ja toimintaverkkoa. Tämän avulla voidaan suunnitella ja ohjata kaupungin energianjakeluverkostoa.
Bobby Shantz

Bobby Shantz
Robert Clayton ”Bobby” Shantz (s. 26. syyskuuta 1925) on yhdysvaltalainen baseballsyöttäjä. Seitsemän joukkuetta, joissa hän pelasi Major League -uransa aikana vuosina 1949–1964, olivat:
Oakland Athletics (1949–1956)
New York Yankees (1957–1960)
Pittsburgh Pirates (1961)
Houston Astros (1962)
St. Louis Cardinals (1962–1964)
Chicago Cubs (1964)
Philadelphia Phillies (1964)
Shantz voitti kahdeksan Gold Glovea vuosina 1957–1964 ja oli All-Star-pelaajana vuosina 1951, 1952 sekä 1957. Hän oli lisäksi American Leaguen Most Valuable Player 1952.
Aviovarallisuusoikeus

Aviovarallisuusoikeus tarkoittaa aviopuolisoiden omaisuus- ja velkasuhteisiin liittyviä oikeussäännöksiä. Eri maissa on ja on ollut käytössä kaksi toisistaan paljon eroavaa järjestelmää: roomalaiseen oikeuteen perustuva dotaalijärjestelmä ja germaaniseen oikeuteen pohjautuva omaisuusyhteysjärjestelmä. Suomen nykyistä käytäntöä sääntelee vuoden 1929 avioliittolaki, joka tuli voimaan vuoden 1930 alussa. Aiemmin sen aikana solmittuja avioliittoja nimitettiin uusiksi avioliitoiksi ja vuoden 1889 lain mukaisia avioliittoja vanhoiksi avioliitoiksi.
Suomessa on nykyisin käytössä puolisoiden omaisuuden erillisyysjärjestelmä, jossa kumpikin puoliso omistaa yksin omaisuutensa, mutta puolisoilla on toistensa omaisuuteen avio-oikeus. Lisäksi puolisoilla voi olla yhteistä omaisuutta, joka on hankittu tai saatu yhteisesti. Puolisot saavat tehdä keskenään varallisuusoikeudellisia sopimuksia. Puolisot ovat vastuussa vain omista veloistaan, ellei velkaa ole otettu yhdessä. Aviopuolisot voivat tehdä myös avioehtosopimuksen.
Vanhan lain mukaisissa avioliitoissa pesä oli osaksi yhteistä, osaksi yksityistä omaisuutta. Yhteistä oli irtaimisto ja kaupunkikiinteistö sekä avioliiton aikana hankittu kiinteistö maalla. Yksityistä omaisuutta oli maalla sijaitseva kiinteistö, jonka puoliso oli perinyt tai ostanut ennen avioliiton solmimista tai perinyt avioliiton aikana. Yksityistä oli myös lahjalla tai testamentilla saatu omaisuus, joka oli annettu sillä ehdolla, että se katsotaan yksityiseksi omaisuudeksi.
Edellistä järjestelmää lievensi se, että puolisoilla oli yhteiseen omaisuuteen naimaoikeus (naimaosa) eli kumpaisellekin kuului puolet. Velat olivat pääsääntöisesti yhteisiä, joten toisen ottamasta velasta voitiin ulosmitata sekä yhteistä että yksityistä omaisuutta omisti sen kumpi tahansa. Puolisoiden keskinäiset velkasuhteet eivät olleet mahdollisia, eivät myöskään keskinäiset sopimukset. Naimaoikeuden sisältö riippui siitä, oliko avioliitto solmittu ennen vai jälkeen vuoden 1879 alun. Silloin tuli voimaan yhtäläinen naimaosa kaikensäätyisille pariskunnille ja kaikenlaiseen omaisuuteen nähden.
Ei elämästä selviä hengissä

| ”Ei elämästä selviä hengissä” Juice Leskinen Slam |
| --- | --- | --- |

Singlen tiedot
 Albumilta: XV yö (Tauko III)
 B-puoli: ”Viidestoista yö”
 Julkaistu: 1980
 Formaatti: 7" vinyyli
 Tyylilaji: suomirock
 Kesto: 02.28
 Levymerkki: Hi-Hat
Listasijoitukset
  7. (maaliskuu 1980)
Juice Leskinen Slamin muut singlet
| ”On syytä elää” 1979 | ”Ei elämästä selviä hengissä” 1980 | ”Mies joka rakastaa itseään” 1980 |
”Ei elämästä selviä hengissä” on Juice Leskisen säveltämä ja sanoittama kappale vuodelta 1980. Se ilmestyi albumilla XV yö (Tauko III) ja siitä julkaistulla singlellä, jonka B-puolella oli ”Viidestoista yö”. Singlen kummastakin kappaleesta tuli hitti. Kappaleen esittävät levyllä Juice Leskinen (laulu), Eero ”Safka” Pekkonen (taustalaulu), Petteri Salminen (akustinen kitara ja taustalaulu), Jari Yliaho (akustinen kitara ja taustalaulu), Hannu Tervaharju (basso ja taustalaulu), Matti A. Takala (rummut ja taustalaulu), Ila Loueranta (akustinen kitara ja taustalaulu) sekä Timo Ulkuniemi (huuliharppu ja akustinen kitara). Kappale nousi Suomen virallisen singlelistan sijalle 7.
”Ei elämästä selviä hengissä” on saanut nimensä Hank Williamsin kappaleesta ”I'll Never Get Out of This World Alive”. Juice Leskisen sanoituksia tutkineen Lasse Halmeen mukaan se on ohjelmajulistus itsenäisen elämän puolesta ja turhaa moralismia vastaan. Kappale kuvastaa myös Leskisen omaa elämäntapaa, ja sitä soitettiin hänen kuolemansa jälkeen paljon radiossa.
Leskinen on itse kertonut, että kun hän makasi sairaalassa saatuaan maksakirroosin, eräs lääkäri siteerasi hänelle kappaleen sanoitusta: ”Maksasi sanoi poks, däng däng.” Leskisen mielestä se oli osuvin tilanne, missä kappaletta on esitetty.
Aiheesta muualla

Kappale Ylen Elävässä arkistossa
Devitšje (järvi Novosokolnikin piirissä)

| Devitšje  Девичье |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Novosokolnikin piiri
Koordinaatit:  56°37′46″N, 29°36′55″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  oja Jelnosta
Laskuoja:  oja Bolšoi Vjaziin
Mittaustietoja
Pinnankorkeus:  221 m  mpy. 
Pituus:  1,8 km 
Leveys:  1,3 km 
Pinta-ala:  99,5 ha 
Tilavuus:  0,0017 km³ 
Keskisyvyys:  1,7 m 
Suurin syvyys:  4 m 
Valuma-alue:  11,19 km² 
 fiDevitšje  
Devitšje  (ven. Девичье) on järvi Luoteis-Venäjällä Pihkovan alueen Novosokolnikin piirissä. Järven nimen perusmuoto voidaan suomentaa tyttö, neito eli järven nimi Ozero Devitšje olisi silloin Tyttöjärvi tai Neitojärvi. Järvi sijaitsee Bežanitsyn ylängön tunnetulla järvialueella.
Maantietoa

Järvi on 1,8 kilometriä pitkä, 1,3 kilometriä leveä ja sen pinta-ala on 99,5 hehtaaria. Se on monin paikoin varsin kapea ja sen ahtaat salmet muodostavat sille neljä järviallasta. Järven kaskisyvyys on 1,7 metriä ja sen syvänteessä on 4 metriä vettä. Järven mataluus ilmenee ilmavalokuvista siten, että järven keskellä sijaitsevien kahden saaren kapeikot ovat kasvaneet umpeen ja turpeikko on maaduttanut ne kiinni järven länsirantaan. Vesi pääsee kuitenkin virtaamaan vapaasti järven läpi itäpuolella sijaitsevien salmien kautta. Järven länsirannoille levittäytyy Devitšjen kylä, jonka peltomaat on ainakin osittain viljelyssä. Järven ympäristö on muuten metsä- tai suomaata, mutta eri ilmansuunnissa sitä rikkovat niityt ja peltopalstat.
Luontoarvoja

Järvessä elää ainakin hauki, ahven, karppi, kiiski, lahna, pasuri, suutari, ruutana, made, hauki ja rantanuoliainen, sekä joitakin Rutilus-suvun kaloja ja niukasti jokirapua. Järven pohja on mutainen, mutta rannat ovat vaihtelevasti hiekkaa ja mutaa. Rantakivikkoja esiintyy paikoin, mutta soistuneet kohdat ovat kasvattaneet laajoja kelluvia hetteikköjä.
Vesistösuhteita

Devitšje  sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven ympäristössä sijaitsee kolme pikkulampea ja kylän länsipuolella Grihnovskojen (ven. Грихновское) järvi. Niiden laskuojista ei ole tietoa, mutta pohjoisesta laskee karttojen mukaan oja Jelnosta. Järven valuma-alueen koko on lähteestä riippuen 26,6  tai 11,19 neliökilometriä . Järven oma laskuoja lähtee sen kaakkoisrannasta ja se laskee kaakossa puolen kilometrin päässä sijaitsevaan Bolšoi Vjaziin, joka on Velikajan läpivirtausjärvi.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Ei enkeleitä

| ”Ei enkeleitä” Viikate |
| --- | --- | --- |

Singlen tiedot
 Albumilta: Marraskuun lauluja I
 Julkaistu: 24. tammikuuta 2007
 Tyylilaji: heavy metal, folk metal
 Kesto: 06.37
 Levy-yhtiö: Ranka / Spinefarm
Viikatteen muut singlet
| ”Ah, ahtaita aikoja” 2006 | ”Ei enkeleitä” 2007 | ”Me olemme myöhäiset” 2007 |
Ei enkeleitä on Viikatteen 24. tammikuuta 2007 julkaistu  toinen single albumilta Marraskuun lauluja I. Sen paras listasijoitus Suomen virallisella singlelistalla oli toinen. Kappale soi myös Vares-elokuvassa V2 – Jäätynyt enkeli.
Kappaleet

Ei enkeleitä – 4.23
Liperi-twist – 2.14